Volapük

Volapük is ene Plaanspraak, de in’t Johr 1879 vun den röömsch-kathoolschen Preester Johann Martin Schleyer ut Oberlauda (Baden) maakt un präsenteert worr mit dat Teel de internatschonale Kommunikatschoon lichter to maken. Över teihn Johr weer dat Volapük mit üm un bi en Veertel Millionen Sprekers bannig spoodvull, aver dorna full de Volapük-Bewegung utenanner un dat Esperanto hett ehre Positschoon as wichtigste Plaanspraak övernahmen. Hüüttodaags gifft dat noch blots üm un bi twintig Lüüd, de Volapük snacken köönt.Paul LaFarge, "Pük, Memory: Why I Learned a Universal Language No One Speaks". The Village Voice, August 2000.

Dat Volapük hett en bannig komplizeerte aver vullständig regelmatige Grammatik. In de Spraak gifft dat veer grammatische Fäll, desülvige as in’t Düütsch: den Nominativ, Genitiv, Dativ un Akkusativ. 

Vele volapüksche Wöör sünd ut dat Engelsche afledden, aver faken so dat dat orsprüngliche Woort unerkennbor worrn is. De Naam vun de Spraak bestaht to’n Bispeel ut de Wöör vol ("Welt") un pük ("Spraak"), de sik torückverfolgen laat op de engelsche Wöör "world" un "speak".

 Belegen 

 Weblenken 
 Flenef bevünetik Volapüka (Internatschonal Volapük-Frünnenvereen)
 Wikipedia op Volapük

Kategorie:Plaanspraak